

**สำเนาคู่ฉบับ**

ที่ มท ๐๘๑๖.๒/ว  กรมส่งเสริมการปกครองท้องถิ่น

 ถนนนครราชสีมา เขตดุสิต

 กทม. ๑๐๓๐๐

 มกราคม ๒๕๖๗

เรื่อง ขอความร่วมมือติดตามการบันทึกข้อมูลการจ่ายเงินอุดหนุนนักเรียนทุนเสมอภาคย้อนหลัง ครั้งที่ ๘

เรียน ผู้ว่าราชการจังหวัด (ตามบัญชีแนบท้าย)

อ้างถึง ๑. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๓๑๕๕ ลงวันที่ ๒๗ กรกฎาคม ๒๕๖๖

 ๒. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๔๒๘๓ ลงวันที่ ๑๘ ตุลาคม ๒๕๖๖

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๓๙๗/๒๕๖๗

ลงวันที่ ๑๙ มกราคม ๒๕๖๗ จำนวน 1 ชุด

 ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งปฏิทินการดำเนินงานการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒ ปีการศึกษา ๒๕๖๖ ให้องค์กรปกครองส่วนท้องถิ่นทราบ และกำกับติดตามให้สถานศึกษาเตรียมความพร้อมในการดำเนินงานให้ถูกต้อง ครบถ้วน เป็นไปตามคู่มือการดำเนินงานและระยะเวลาที่กำหนดไว้ตามปฏิทินการดำเนินงาน นั้น

 กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษาว่า เนื่องจากมีสถานศึกษาที่ยังไม่ได้ดำเนินการบันทึกข้อมูลการจ่ายเงินอุดหนุนนักเรียนทุนเสมอภาคและเพื่อให้การดำเนินการของสถานศึกษาเป็นไปด้วยความเรียบร้อยตามคู่มือปฏิบัติงาน จึงขยายเวลาการบันทึกข้อมูลย้อนหลังให้แก่สถานศึกษา โดยสรุปรายชื่อสถานศึกษาที่ยังไม่ได้บันทึกข้อมูลการจ่ายเงินอุดหนุนนักเรียนทุนเสมอภาคให้กรมส่งเสริมการปกครองท้องถิ่นได้รับทราบการติดตามความก้าวหน้า ดังนั้น จึงขอความร่วมมือจังหวัดแจ้งองค์กรปกครองส่วนท้องถิ่นตรวจสอบรายชื่อสถานศึกษาที่ยังไม่ได้ดำเนินการจัดทำใบสำคัญรับเงิน (กสศ.๐๖), แบบรายงานการจัดสรรเงินอุดหนุนแบบมีเงื่อนไข ภาคเรียนที่ ๑/๒๕๖๔ - ๒/๒๕๖๕,รายงานการใช้จ่ายเงินของสถานศึกษา (ก.๐๐๒) และรายชื่อสถานศึกษากลุ่มรอยต่อ โดยดำเนินการบันทึกข้อมูลย้อนหลังผ่านระบบ dla.thaieduforall.org ระหว่างวันที่ ๑ กุมภาพันธ์ - ๒๙ มีนาคม ๒๕๖๗ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๖

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวศิริพรรณ สิงห์ห่วง โทร. ๐๙ ๘๘๓๐ ๗๙๗๒